Leighton Meester en Adam Brody se eersteling is gebore | SARIE
Leighton Meester FOTO: Instagram itsmeleighton	25 September 2015
Leighton Meester en Adam Brody se eersteling is gebore	deur SARIE.com-span
Die Hollywood-akteurspaar Leighton Meester (29) en Adam Brody (35) is ’n dogtertjie ryker, berig US Magazine. Volgens TMZ is Arlo Day op 4 Augustus net ná middernag gebore. Die uiters private paartjie het nog nie foto’s van hul pienkvoet gedeel nie.
Leighton en Adam het verlede jaar in die geheim getrou.
Bronne: US Magazine en TMZ ‘Skaamte oor volwasse speelgoed moet verander’ | Netwerk24
Deur Shantel Moses 17 Februarie 2017 09:46
Die vibrator is steeds Suid-Afrikaners se gunsteling-seksspeelding.
Dít is bevind in ’n opname van Désir, ’n plaaslike maatskappy wat luukse seksspeelgoed vervaardig.
Die verslag is saamgestel uit 700 mense se antwoorde en ingesamelde data oor die persepsies van gebruikers van seksspeelgoed, asook van niegebruikers.
Die verslag, enig in sy soort in die land, het verklap dat meer as 76% van die deelnemers aan die opname al ’n seksspeelding gebruik het.
Diegene wat dit nog nie gebruik het nie (sowat 23%), weet volgens die verslag nie watter keuses hulle het nie. Hulle weet ook nie wat seksspeelgoed vir hulle kan doen nie.
Luidens die verslag koop die meeste van die mense hul speelgoed aanlyn.
“Die grootse rede vir die aankoop van die speelgoed is om hul sekslewe as paartjie op te kikker,” lui die verslag.
Nog bevindinge is dat die speelgoed aan die gebruiker beter orgasmes gee en dit langer laat duur.
Op ’n vraag oor hoe gereeld hulle die speelgoed gebruik, het 80,4% gesê van een keer ’n week tot vyf keer ’n maand.
Luidens die verslag is ook bevind dat die meeste mense die speelgoed koop om dit saam as paartjie te gebruik.
Volgens die uitvoerende hoof van Désir, Brodie Meyer, het die niegebruikers van seksspeelgoed se antwoorde bewys dat outydse stigmas oor seksspeelgoed steeds bestaan. “Mense wil hul speelgoed in ’n veilige omgewing, waar hulle nie veroordeel word nie, koop.
“Daar is nog baie skaamte oor seks en seksualiteit en dit moet verander,” sê Meyer.